《绮罗香 史邦卿末句少二字，今更定元夜》
明代·俞彦

天上融怡，人间和洽，共结王正佳丽。此夜三元，处处风柔月媚。

斗奇巧、琢玉雕脂，逞华艳、簇珠攒翠。望云端、绣幕红楼，绮罗香拥神仙队。

寻思屈指人世。几遇清平代，良宵佳会。更有闲愁，来日阴晴难拟。

且随分、银烛觥筹，莫厌频、尽堂簪佩。待填词、谱入梨园，一宵传遍清都里。

作者简介：［明］（约公元一六一五年前后在世）字仲茅，上元人。生卒年均不详，约明神宗万历四十三年前后在世。万历二十九年（公元一六0一年）进士。历官光禄寺少卿。彦长于词，尤工小令，以淡雅见称。词集今失传，仅见于各种选本中。